รองโฆษกประจำสำนักนายกรัฐมนตรีเปิดเผยนายกรัฐมนตรีพบแพทย์เพื่อตรวจสุขภาพทั่วไป วันจันทร์ ที่ 4 มีนาคมนี้ปฏิงานตามปกติ
พลโท วีรชน สุคนธปฏิภาค รองโฆษกประจำสำนักนายกรัฐมนตรี กล่าวถึงกระแสข่าว พลเอก ประยุทธ์ จันทร์โอชา นายกรัฐมนตรี มีอาการป่วยต้องลาป่วยไม่ปฏิบัติภารกิจในวันนี้ว่า ไม่ได้มีอะไรน่าวิตกกังวลเพราะเป็นเพียงการตรวจสุขภาพทั่วไปตามปกติ ที่แพทย์ ได้มีนัดหมายไว้ล่วงหน้านานแล้ว โดยเฉพาะด้านสายตา ซึ่งใช้ในการอ่านหนังสือมากมาตลอดหลายปี ส่วนสภาพร่างกายด้านอื่น ยังคงแข็งแรงดี ไม่ส่งผลกระทบต่อการทำหน้าที่อย่างแน่นอน    ทั้งนี้ นายกรัฐมนตรี จะกลับมาทำงานตามปกติ ในวันจันทร์ที่ 4 มีนาคมนี้